title: Brennos
text: Brennos (pe Brennus e latin hag e galleg) a zo anavezet evel anv daou vrezelour kelt en Henamzer.
  Brennos, penngadour galian, eus pobl ar Senoned, e Bourgogn a vremañ, a gemeras kêr Roma e deroù ar IVvet kantved kent JK; 
  Brennos, a renas an Ergerzhadeg veur en IIIde kantved kent JK, a aloubas Makedonia ha Trakia, hag a drec'has armeoù Hellaz en Termopiloù.
  Charles Brennus zo un arzour gall hag a grouas ar skoed anavet evel « Skoed Brennus » (« Bouclier de Brennus » e galleg), un trec'harouez roet er rugbi gall.
  
  Gerdarzh
  Gallout a rafe bezañ un titl kent evit un anv-den. Latin eo an dibenn -us, keltek an dibenn -os. Kar e c'hallfe bout d'ar ger kembraek brenin, a dalv kement ha roue, ha d'an anv gouezelek Brian.
  
  Tud all
  Brinno, meneget gant Tacitus evel hini un 'tiegezh emsaverien'.
  Bran, pe Bendigeidfran, er Mabinogi 
   "Brennius" e-barzh Historia Regum Britanniae, levr Jafrez Menoe, ur c'hadour kelt hag en dije kemeret Roma, marteze diwar goun an daou benngadour istorel.
  
  Levrlennadur 
  
  John T. Koch, "Brân, Brennos: an instance of Early Gallo-Brittonic history and mythology'", Cambridge Medieval Celtic Studies 20 (Winter 1990:1-20).
  
  Kelted
  Harozed kelt
  Senoned